ຮ່າງຂໍ້ຕົກລົງ ຂັ້ນສຸດທ້າຍ ວ່າດ້ວຍ ດິນຟ້າອາກາດ ມີການ ເປີດເຜີຍແລ້ວ 
ຮ່າງຂໍ້ຕົກລົງ ທີ່ນຳອອກເຜີຍແຜ່ ໃນເຊົ້າວັນເສົາມື້ນີ້ ຍັງຈະຕ້ອງ ໄດ້ຮັບການອະນຸມັດ ຂັ້ນສຸດທ້າຍ ຈາກຜູ້ຕາງໜ້າ ຂອງ​ 190 ກວ່າປະເທດ ທີ່ເຂົ້າຮ່ວມປະຊຸມ.
ຄະນະເຈລະຈາທີ່ໄປເຕົ້າໂຮມກັນຢູ່ກອງປະຊຸມວ່າດ້ວຍດິນຟ້າ ອາກາດ ທີ່ມີການຄອງຄອຍຖ້າ ມາເປັນເວລາດົນນານແລ້ວນັ້ນ ໄດ້ນຳອອກເຜີຍແຜ່ຮ່າງຂໍ້ຕົກລົງຂັ້ນສຸດທ້າຍກ່ຽວກັບແຜນການ ສຳຄັນ ເພື່ອເຮັດໃຫ້ສະພາບອາດຮ້ອນເອົ້າຂອງໂລກຊ້າລົງ ລຸນ ຫລັງການເຈລະຈາຢ່າງຂຸ້ນຂ້ຽວເປັນເວລາເກືອບສອງອາທິດ ຮ່າງຂໍ້ຕົກລົງທີ່ນຳອອກເຜີຍແຜ່ໃນຕອນເຊົ້າວັນເສົາມື້ນີ້ຍັງຈະ ຕ້ອງໄດ້ຮັບການອະນຸມັດ ຂັ້ນສຸດທ້າຍ ຈາກພວກຜູ້ແທນຂອງ 190 ກວ່າປະເທດທີ່ເຂົ້າຮ່ວມກອງປະຊຸມແຕ່ພວກນັກການທູດ ຄາດວ່າຈະມີຂຶ້ນໃນຕອນບ່າຍຂອງມື້ນີ້ ດ້ວຍການປະກາດວ່າຂໍ້ຕົກລົງວ່າດ້ວຍດິນຟ້າອາກາດເປັນບາດລ້ຽວປະຫວັດສາດ ທ່ານ Laurent Fabius ລັດຖະມົນຕີການຕ່າງປະເທດຝຣັ່ງ ກ່າວວ່າ ຂໍ້ຕົກລົງດັ່ງກ່າວ ຈະຈຳ ກັດຄວາມຮ້ອນເອົ້າຂອງໂລກ ໃຫ້ຕ່ຳກວ່າສອງອົງສາແຊລເຊີສ ແລະບາງ ທີອາດຈະຕ່ຳ ເຖິງ 1 5 ອົງສາກໍເປັນໄດ້ ນອກນັ້ນແລ້ວ ທ່ານ Fabius ຍັງກ່າວວ່າ ເອກກະສານດັ່ງກ່າວ ຈະມີຜົນບັງຄັບທາງກົດ ໝາຍແລະມີກຳນົດທີ່ຈະທົບທວນພາຍໃນເວລາຫ້າປີແຜນການຂອງຊາດເພື່ອຫລຸດສະ ພາບອາກາດຮ້ອນເອົ້າ ທ່ານເວົ້າວ່າ ໃນນັ້ນແມ່ນຈະຮວມທັງເງິນສະໜັບສະໜຸນປະຈຳ ປີເພື່ອຮັບມືກັບການປ່ຽນແປງຂອງດິນຟ້າອາກາດຢ່າງນ້ອຍ 100 ພັນລ້ານໂດລາສຳລັບ ປະເທດທີ່ກຳລັງພັດທະນາ ທ່ານ Ban Ki-moon ເລຂາທິການໃຫຍ່ອົງການສະຫະປະຊາຊາດກ່າວຕໍ່ຄະນະຜູ້ແທນ ທີ່ເຂົ້າຮ່ວມກອງປະຊຸມດິນຟ້າອາກາດກ່ອນທີ່ພວກເຂົາເຈົ້າຈະພົວພັນນຳການອະພິປາຍ ແລະການລົງຄະແນນສຽງ ເພື່ອຮັບຮອງເອົາ ຮ່າງຂໍ້ຕົກລົງນັ້ນວ່າ ຈຸດສຸດທ້າຍແມ່ນແນມ ເຫັນແລ້ວ ຂໍໃຫ້ພວກເຮົາຈົ່ງສຳເລັດເສັດສິ້ນວຽກງານດັ່ງກ່າວ ໃນເວລານີ້ ໂລກທັງໂລກ ກຳລັງຈັບຕາເບິ່ງ ຫລາຍໆພັນລ້ານຄົນແມ່ນກາງຕໍ່ ການຕັດສິນໃຈ ຢ່າງສະຫລາດສ່ອງ ໃສຂອງທ່ານ ທ່ານ Ban ກ່າວຕື່ມວ່າ ເວລາໄດ້ມາເຖິງແລ້ວເພື່ອຮັບຮູ້ວ່າຜົນປະໂຫຍດຂອງຊາດແມ່ນຈະດີກວ່າໂດຍດຳເນີນການ ເພື່ອເຫັນແກ່ຜົນປະໂຫຍດຂອງໂລກ ແລະຄວາມເປັນເອກກະພາບກັນ ປະທານາທິບໍດີຝຣັ່ງ ທ່ານ Francois Hollande ກໍໄດ້ຊຸກຍູ້ໃຫ້ຄະນະຜູ້ແທນຕ່າງໆສະ ໜັບສະໜຸນເອກກະສານດັ່ງກ່າວ ຊຶ່ງທ່ານເວົ້າວ່າ ຈະເປັນການກະທຳ ທີ່ສຳຄັນສຳລັບມະນຸດຊາດ